CELEX: 62009CN0281
Language: fi
Date: 2009-07-22 00:00:00
Title: Asia C-281/09: Kanne 22.7.2009 — Euroopan yhteisöjen komissio v. Espanjan kuningaskunta

24.10.2009   
            
            
               FI
            
            
               Euroopan unionin virallinen lehti
            
            
               C 256/7
            
         Kanne 22.7.2009 — Euroopan yhteisöjen komissio v. Espanjan kuningaskunta
   (Asia C-281/09)
   2009/C 256/14
   Oikeudenkäyntikieli: espanja
   
      Asianosaiset
   
   
      Kantaja: Euroopan yhteisöjen komissio (asiamiehet: L. Lozano Palacios ja C. Vrignon)
   
      Vastaaja: Espanjan kuningaskunta
   
      Vaatimukset
   
   
               —
            
            
               Yhteisöjen tuomioistuimen on todettava, että Espanjan kuningaskunta ei ole noudattanut televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3.10.1989 annetun neuvoston direktiivin 89/552/ETY (1) 3 artiklan 2 kohdan, luettuna yhdessä EY:n perustamissopimuksen 10 artiklan kanssa, mukaisia velvoitteitaan, koska se on sallinut mainitun direktiivin 18 artiklan 2 kohdan säännösten räikeän, toistuvan ja vakavan rikkomisen.
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että Espanjan kuningaskunnan mainosten käsitteen suppea tulkinta, joka johtaa siihen, että tiettyjä mainoskäytäntöjä (erityisesti mainosreportaaseja, pienoisohjelmatyyppisiä mainoksia, sponsorointimainoksia ja mikromainoksia) ei pidetä mainoksina eikä direktiivissä 89/552/ETY säädettyjen aikarajoitusten siis katsota soveltuvan niihin, on kyseisen direktiivin vastainen.
   
      (1)  EYVL L 298, s. 23.